CELEX: C2006/022/32
Language: fi
Date: 2006-01-28 00:00:00
Title: Asia T-404/05: Kanne  9.11.2005  — Helleenien tasavalta v. komissio

28.1.2006   
            
            
               FI
            
            
               Euroopan unionin virallinen lehti
            
            
               C 22/17
            
         Kanne 9.11.2005 — Helleenien tasavalta v. komissio
   (Asia T-404/05)
   (2006/C 22/32)
   Oikeudenkäyntikieli: kreikka
   Asianosaiset
   
      Kantaja: Helleenien tasavalta (asiamiehet: Nikolaos Korogiannakis ja Nikolaos Keramidas, avustajinaan Maria Tassopoulou )
   
      Vastaaja: komissio
   Vaatimukset
   
               —
            
            
               komission 1.9.2005 tekemä päätös nro K(2005) 3243, joka koskee koheesiorahaston hankkeelle nro 95/09/65/040 (Ateenan uusi kansainvälinen lentokenttä Spatassa) komission 24.5.1996 tekemän päätöksen K(96) 1356 perusteella myöntämän tuen alentamista, on kumottava
            
         
               —
            
            
               komissio on velvoitettava palauttamaan Helleenien tasavallan maksama summa, joka vastaa tuen alentamista, korkoineen
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella päätöksellä komissio vaatii palauttamaan 12 781 410 euroa, joita se pitää perusteettomasti maksettuna, ja vetoaa muotovirheisiin, jotka koskevat koheesiorahaston taloudellista tukea hankkeelle ”Ateenan uusi kansainvälinen lentokenttä Spatassa”.
   Helleenien tasavalta vaatii kyseisen päätöksen kumoamista ja vetoaa ensisijaisesti siihen, että riidanalaista päätöstä ei ole tehty asetuksen 1386/2002 18 artiklan 3 kohdassa eikä asetuksen 1164/1994 liitteessä 2 olevassa H artiklassa säädetyssä määräajassa.
   Toissijaisesti Helleenien tasavalta riitauttaa komission arvion, jonka mukaan ei ole otettu huomioon ilmailuvarustautumiseen käytettyä 48 000 000:a euroa. Lisäksi Helleenien tasavalta katsoo, että tehdessään 2 prosentin suuruisen oikaisun sen johdosta, ettei julkisuussäännöksiä väitetä riittävästi noudatetun, komissio lainvastaisesti sovelsi takautuvasti päätöstä nro 455/96 edellä mainittuun hankkeeseen, joka ei kuulu kyseisen päätöksen säännösten alaisuuteen, sillä kyseinen hanke aloitettiin tämän päätöksen tekemisen jälkeen. Helleenien tasavalta katsoo lopuksi, että kyseinen oikaisu on ristiriidassa suhteellisuusperiaatteen kanssa ja että se on lainvastainen ja perusteeton.